text: Tasketyv snuppet i Føtex - endelig fanget
  19 februar 2016 kl. 10.25
  En 37-årig rumænsk kvinde blev torsdag eftermiddag anholdt - medgerningsmand i blå Mercedes efterlyses nu.
  Hvis du ser en blå Mercedes med rumænske nummerplader køre rundt i dit område, vil politiet gerne høre fra dig.
  Ordensmagten mistænker nemlig føreren for at være i ledtog med den rumænske kvindelige tasketyv, som de pågreb i Føtex i Varde torsdag eftermiddag.
  Her havde hun stjålet en pung i en taske.
  Den 37-årige kvinde er i forvejen efterlyst i flere politikredse i landet ligesom sin medgerningsmand i Mercedes'en, som har registreringsnummer BFH 6698. Han er 41 år gammel.
  Politiet modtager gerne nye oplysninger på tlf. 114.
  